|  |  |
| --- | --- |
|  |  |
|  |  |
|  |  |
| 16.4.2024 |  |

Väli- ja loppuraportointiohjeet, investointihanke

Yleistä

Väli-/loppuraportin ulkoasu on valinnainen, mutta sen tulee sisältää tässä ohjeessa esitetyt asiat.

Väli-/loppuraportti tarkastutetaan ensiksi hankkeen valvojalla. Valvoja toimittaa viimeistellyn väli-/loppuraportin sähköpostitse ympäristöministeriöön (kirjaamo.ym@gov.fi, kopio petri.nissinen@gov.fi). Mikäli hanketta valvoo ympäristöministeriö, hankkeen toteuttaja toimittaa viimeistellyn väli-/loppuraportin ympäristöministeriöön. Sähköpostin otsikkokenttään kirjoitetaan raportin tyyppi, raportointijakso ja hankkeen diaarinro; esim. ”Väliraportti/Loppuraportti x.x.20xx - x.x.20xx, VN/xxxxx/20xx”.

YM tekee maksuerästä maksatuspäätöksen, kun väli- tai loppuraportti ja sen liitteenä toimitetut kustannusraportoinnit on tarkistettu. Laskutusohje toimitetaan maksatuspäätöksen yhteydessä.

Väliraportin sisältövaatimukset

Hankkeen nimi ja toteuttaja(t)

Raportoitava jakso

* x.x.20xx – x.x.20xx

Rahoituslähteen tiedot

* ympäristöministeriön logo
* Next Generation EU –logo (jos hankepäätöksen mukaan rahoitetaan EU:n elpymis- ja palautumistukivälineestä)

Lyhyt hankekuvaus ja aikataulusuunnitelma

* hankkeen lyhyt esittely (mitä, kuka, miksi, milloin, missä?)

Hankkeen edistyminen (raportoitavan jakson aikana)

* toteutetut toimenpiteet
* onnistumiset/saavutukset ja eteen tulleet haasteet
* mahdolliset muutostarpeet aikatauluun, kustannusten kohdentamiseen, hankesuunnitelmaan, henkilöresursseihin yms.
* raportointijakson aikana toteutetut viestintätoimet

Suunnitelma seuraavalle raportointijaksolle

* suunnitellut toimenpiteet
* mahdolliset poikkeamat alkuperäisestä suunnitelmasta

Talousraportti

* lyhyt yhteenveto raportointijakson kustannuksista
* mahdolliset poikkeamat/muutostarpeet kustannusarvioon
* liitteinä toimitetaan:
* kustannuserittely (hankkeen tyypin mukaisesti investointi- tai TKI-hankkeen kustannuserittelypohjalle)
* kirjanpidon otteet raportointijakson aikana toteutuneista kustannuksista
* kirjanpidon otteet käytetystä työajasta (vain TKI-hankkeissa, joissa palkkakustannuksia sisältyy hankkeen kustannuksiin)

Loppuraportin sisältövaatimukset, investointihanke

Kansilehti

* Hankkeen nimi ja toteuttaja(t)
* Hankkeen kesto x.x.20xx – x.x.20xx
* Rahoituslähteen tiedot
* Ympäristöministeriön logo
* Next Generation EU –logo (jos hankepäätöksen mukaan rahoitetaan EU:n elpymis- ja palautumistukivälineestä)

Tiivistelmä

Sisällysluettelo (ml. sivunumerot)

1. Hankkeen tausta
* Tarve ja relevanssi
* Tavoitteet
1. Hankkeen toteutus
* Toteutetut toimenpiteet, niiden toteuttajat ja aikataulu
* Mahdolliset muutokset hankkeen toteutuksessa alkuperäiseen suunnitelmaan nähden
* Positiiviset huomiot ja eteen tulleet haasteet
* Yhteenveto hankkeen viestintätoimista sekä mahdolliset onnistumiset ja haasteet
1. Hankkeen tulokset ja vaikutukset
* Hankkeen tulokset ja tavoitteiden toteutuminen
* Toteutuiko investointi suunnitellusti? Mikä jäi toteutumatta ja miksi?
* Kooste investoinnin vaikutuksista (sekä positiivisista että negatiivisista) ja niiden aikajänteestä, **mahdollisimman kattavasti määrällisinä arvioina, etenkin verrattuna hakemusvaiheessa esitettyihin numeerisiin vaikutusarvioihin**:
* Talous- ja työllisyysvaikutukset (esim. liikevaihto/tuotannon arvo, säästöt, henkilötyövuodet)
* Ympäristövaikutukset ml. ravinteiden kierrätys, ilmastonmuutos, vesien suojelu, ympäristön pilaantumisen ehkäiseminen, biologinen monimuotoisuus (esim. kierrätysravinteen käytön kasvu, vältetyt ilmastopäästöt, uusiutuvan energian tuotantomäärä, vesistökuormituksen väheneminen)
* Muut mahdolliset vaikutukset
* Arvio ei merkittävää haittaa -periaatteen (DNSH) toteutumisesta hankkeessa (jos hankkeelle on hakemusvaiheessa tehty arviointi ei merkittävää haittaa -periaatteen mukaisuudesta)
1. Talousraportti
* Lyhyt yhteenveto kustannusarvion ja rahoitussuunnitelman toteutumisesta hankkeessa, ml. mahdolliset esiin nousseet ongelmat
* Liitteinä toimitetaan talousraportit, joista ei ole vielä toimitettu kirjanpidon otteita aikaisempien raportointijaksojen aikana
* Kustannuserittely (investointihankkeen kustannuserittelypohjalle)
* Kirjanpidon otteet raportointijakson aikana toteutuneista kustannuksista
1. Yhteenveto
* Tiivis yhteenveto hankkeen toteutuksesta, tuloksista ja vaikutuksista
* Esiin nousseet jatkohankkeita tai muita toimia koskevat ideat ja tarpeet